নভেম্বরের প্রথম সপ্তাহ নাগাদ একাদশ জাতীয় সংসদ নির্বাচনের তফসিল ঘোষণা করতে পারে নির্বাচন কমিশন। বিষয়টি আমলে নিয়ে ক্ষমতাসীন আওয়ামী লীগ তাদের নির্বাচন পরিকল্পনা সাজাচ্ছে। আগামীকাল শুক্রবার বিকেল সাড়ে ৪টায় প্রধানমন্ত্রীর সরকারি বাসভবন গণভবনে আওয়ামী লীগের যৌথ সভা অনুষ্ঠিত হবে। সেখানে কেন্দ্রীয় কার্যনির্বাহী সংসদ, উপদেষ্টা পরিষদ এবং দলীয় সংসদ সদস্যদের উপস্থিত থাকতে বলা হয়েছে। ধারণা করা হচ্ছে, নির্বাচনকালীন সরকার এবং নির্বাচনের প্রস্তুতির বিষয়ে এ সভায় গুরুত্বপূর্ণ দিকনির্দেশনা দেবেন প্রধানমন্ত্রী শেখ হাসিনা।